C 214/52
EL
Επίσημη Εφημερίδα της Ευρωπαϊκής Ένωσης
16.6.2023
Τετάρτη 18 Ιανουαρίου 2023
163.
ζητεί ισχυρή στρατηγική επικοινωνία και η εκστρατεία προσέγγισης των αφρικανικών χωρών, προκειμένου να αντιμετωπιστούν τα επιζήμια αφηγήματα, και ιδίως όσων διαδίδονται στην περιοχή από τη Ρωσική Ομοσπονδία και τη ΛΔΚ·
164. καταγγέλλει την παρέμβαση της Ρωσίας στην Αφρική που θέτει σε κίνδυνο τη δημοκρατία, ιδίως μέσω ενός αυξημένου αποτυπώματος της ομάδας Wagner στην ήπειρο· καταδικάζει έντονα τις καταχρήσεις και τα εγκλήματα που έχουν διαπραχθεί από την ομάδα Wagner·
165.
ζητεί μια εταιρική σχέση Αφρικής-Ευρώπης η οποία θα στοχεύει στη δημιουργία ενός χώρου αλληλεγγύης, ασφάλειας, ειρήνης και διαρκούς ευημερίας· ζητεί άμεσες ενέργειες της ΕΕ για την αντιμετώπιση της αυξανόμενης παρουσίας της ομάδας Wagner σε αρκετές αφρικανικές χώρες, γεγονός που τροφοδοτεί περαιτέρω την αστάθεια και υποβαθμίζει τις προσπάθειες για την καταπολέμηση της τρομοκρατίας·
Ενίσχυση της κοινοβουλευτικής διπλωματίας ως εργαλείου εξωτερικής πολιτικής
166. επισημαίνει την ειδική συμβολή του Κοινοβουλίου στην εξωτερική πολιτική και την πολιτική ασφάλειας της ΕΕ μέσω των πόρων κοινοβουλευτικής διπλωματίας του· ζητεί στενότερο κοινοβουλευτικό έλεγχο σε θέματα στρατηγικής σημασίας για τις ευρωπαϊκές εξωτερικές υποθέσεις· υπενθυμίζει, μεταξύ άλλων, ότι υπάρχει εντατική συνεργασία σε πολιτικό και τεχνικό επίπεδο μεταξύ του ουκρανικού κοινοβουλίου (Verkhovna Rada) και του Κοινοβουλίου·
167. σημειώνει ότι το Κοινοβούλιο συμμετέχει ενεργά στην ΚΕΠΠΑ μέσω των ειδικών μέσων του· υπογραμμίζει τη σημασία και τον μοναδικό χαρακτήρα των προγραμμάτων εκδημοκρατισμού του Κοινοβουλίου, όπως ο «Διάλογος Jean Monnet», με στόχο την προώθηση και την ενίσχυση του έργου των κοινοβουλίων· υπενθυμίζει ότι όλα τα θεσμικά όργανα της ΕΕ θα πρέπει να συμμετέχουν και να συνεργάζονται σε δραστηριότητες που αποσκοπούν στην αντιμετώπιση της παγκόσμιας οπισθοδρόμησης της δημοκρατίας, μεταξύ άλλων μέσω της παρατήρησης εκλογών, δραστηριοτήτων διαμεσολάβησης και διαλόγου, της πρόληψης των συγκρούσεων, της απονομής και του δικτύου του Βραβείου Ζαχάρωφ και της κοινοβουλευτικής διπλωματίας·
168. καλεί την ΕΥΕΔ να θεσπίσει την ελευθερία του Τύπου και την ελευθερία της έκφρασης ως προτεραιότητες και να λάβει όλα τα απαραίτητα μέτρα για την τήρηση, συνολικά, όλων των κατευθυντήριων γραμμών της ΕΕ για την ελευθερία της έκφρασης εντός και εκτός διαδικτύου· παροτρύνει τις αντιπροσωπείες της ΕΕ να βελτιώσουν τα προληπτικά προστατευτικά μέτρα, να εκπονήσουν σχέδιο για άμεση αντιμετώπιση της υπονόμευσης της ελευθερία του Τύπου και να παρέχουν αποδείξιμη και ορατή στήριξη σε τοπικούς δημοσιογράφους και στην κοινωνία των πολιτών·
169.
ζητεί τη βελτίωση της προληπτικής διπλωματίας της ΕΕ, ως εργαλείου προδραστικής εξωτερικής πολιτικής, για την αποτροπή συγκρούσεων μεταξύ τρίτων μερών και για τη στήριξή τους στην εύρεση ειρηνικών λύσεων για αναδυόμενες εντάσεις·
170.
υπογραμμίζει τη σημασία των κοινοβουλευτικών συνελεύσεων ως φόρουμ συνεργασίας και θεσμικού διαλόγου και την πολύτιμη συμβολή τους στην ευρωπαϊκή δράση εξωτερικής πολιτικής σε θέματα ασφάλειας, καθώς και την ανάγκη προώθησης των δραστηριοτήτων τους και εγγύησης της ορθής λειτουργίας και ανάπτυξής τους·
171. καλεί την Επιτροπή και τα κράτη μέλη να ενδυναμώσουν και να ενισχύσουν την κοινοβουλευτική εποπτεία της εξωτερικής δράσης της ΕΕ, επίσης μέσω της συνέχισης των τακτικών διαβουλεύσεων με τον ΑΠ/ΥΕ και την Επιτροπή και μέσω της συνεργασίας με το Κοινοβούλιο στην κατάλληλη περαιτέρω εφαρμογή και τον έλεγχο του ευρωπαϊκού μηχανισμού για την ειρήνη και της στρατηγικής πυξίδας· υπενθυμίζει ότι το Κοινοβούλιο διατηρεί έναν βαθμό ανεπίσημης συνεργασίας με την ΕΥΕΔ, που έχει ενισχυθεί μετά την απόφαση του Συμβουλίου, της 26ης Ιουλίου 2010, και τη δήλωση του Ύπατου Εκπροσώπου περί πολιτικής λογοδοσίας, του 2010· επισημαίνει ότι είναι απαραίτητο να ενισχυθεί περαιτέρω το πλαίσιο των διοργανικών σχέσεων μεταξύ του Κοινοβουλίου και της ΕΥΕΔ, συμπεριλαμβανομένων των αντιπροσωπειών του· ζητεί μια συμφωνία-πλαίσιο για την ενίσχυση της συνεργασίας όσον αφορά την εξωτερική δράση μεταξύ ΕΥΕΔ και Ευρωπαϊκού Κοινοβουλίου, η οποία θα μπορούσε να ενισχύσει περαιτέρω την εργαλειοθήκη της ΕΕ όσον αφορά την εξωτερική δράση· υπογραμμίζει την ανάγκη χρήσης της ενδιάμεση επανεξέτασης του Ευρωπαϊκού Ταμείου Άμυνας, προκειμένου να εισαχθεί κατάλληλη κοινοβουλευτική εποπτεία μέσω κατ’ εξουσιοδότηση πράξεων για προγράμματα εργασίας· τονίζει επίσης την ανάγκη θέσπισης ενός παρόμοιου επιπέδου κοινοβουλευτικής εποπτείας για την επερχόμενη πράξη κοινών προμηθειών (EDIRPA) και το ευρωπαϊκό επενδυτικό πρόγραμμα στον τομέα της άμυνας (EDIP)· υπογραμμίζει ότι προκειμένου το Κοινοβούλιο να εκπληρώσει κατάλληλα τον σημαντικό του ρόλο όσον αφορά τη δημοκρατική εποπτεία, θα πρέπει να λαμβάνει τις απαραίτητες πληροφορίες και έγγραφα με διαφανή και έγκαιρο τρόπο·